છેલ્લી ખબર મુજબ દિલ્હીથી તેલ અવીવ(ઇઝરાયેલ) જતાં ભારતીય વિમાનો સાઉદીની ઍરસ્પેસમાંથી હવે સીધી ઉડાન ભરી શકશે. સાઉદીએ ઇન્ડિયન કેરિઅર્સના ક્ર્યૂ મેમ્બર્સને સાઉદીમાં જતાં પાસપોર્ટ જમા કરાવવો પડતો એય બંધ કર્યું છે. ભારત સાઉદીનું મુખ્ય ઓઇલ બાયર છે. સાઉદી ભારતનું ચોથા નંબરનું ટ્રેડિંગ પાર્ટનર છે અને હવે વાત આગળ વધી રહી છે આંતરરાષ્ટ્રીય રાજકારણમાં બંને દેશ હાથ મિલાવીને આગળ વધે તેની. દિલ્હીમાં સૌથી મોટી એમ્બેસી સાઉદીની છે, સત્તર હજાર પાંચસો સ્ક્વેર મીટરની. સાઉદીના રાજા ‘૧૮માં ભારત આવશે. આ વર્ષે ભારત અને સાઉદીના રાજદ્વારી સંબંધને સિત્તેર વર્ષ થયાં. એમ.બી.એસ. ભારત સાથે સાઉદીના સંબંધ વધુ ઊંચાઈ પર લઈ જવા માંગે છે. ઉરીના ભારતીય લશ્કરી કેમ્પ પરના આતંકવાદી હુમલાની જાહેર ટીકા હોય કે અબુ જિન્દાલને ડિકપોર્ટ કરવાનો હોય, સાઉદી ભારત સાથે છે ‘ને કદમ મિલાવી જોડે વિકાસ કરવા માંગે છે તેવું સ્પષ્ટ લાગી રહ્યું છે. ‘૧૭માં ભારતના યોગને સાઉદીએ સ્પોર્ટનો દરજ્જો આપ્યો. પ્રશ્ન એ છે કે શું આપણા ઘરઆંગણાના અયોગી મુસ્લિમ કટ્ટરવાદીઓ ‘ને એમના કુયોગી ચમચા ચમચીઓ ભારત-સાઉદી સંબંધ વધુ મજબૂત થાય તેવું સ્વીકારશે? આપણા માટે સાઉદી અરેબિયા રણમાં ખીલેલું એક કમળ છે. આજે સાઉદી સાથે ક્યૂબા ‘ને કોંગો જેવા દેશો પણ દોસ્તી ગાઢી કરી રહ્યા છે ‘ને એમ.બી.એસ. એક દહાડો ઇજિપ્તમાં હોય છે તો કોક ‘દી યુકેમાં ત્યારે ભારતીયોએ ફક્ત ગોરા દેશો ‘ને ભારતીય લોહીના પ્યાસા એવા લાલ રંગના મહોરાવાળા સામ્યવાદીઓની ચાલે પોતાના સામાજિક ‘ને રાજકીય જીવન પર નજર મારવાનું બંધ કરવું જોઈએ. ઓવેસી ‘ને ઝાકિર છાપ ભારત તથા ભારતીય વિરોધી એવા કહેવાતા મુસ્લિમોના ખોળામાં બેસીને ખેલાતી આતંકવાદ તરફી સેક્યૂલર ચોપાટના ખેલથી વી, ધ પીપલને હવે વધારે નુકસાન ના જવું જોઈએ. માર્ક્સ ‘ને લેનિનના નામે પોતાના ઇટાલિયન પિઝા શેકનારાઓએ સાઉદી અરેબિયાની કોમ્યુનિસ્ટ પાર્ટી ફરી જીવતી કરવામાં ‘ને ત્યાં નાસ્તિકતાનો પ્રચાર કરવામાં પોતાની કાબેલિયત બતાવવી જોઈએ. સોનું ગરમ છે. ધીરે-ધીરે કોતરકામ કરતા રહેવું પડે. આખરે દુનિયાના નકશામાં ભારત એક દેશ છે, એક અથવા બીજો રાજકીય પક્ષ નથી.